Mannerheimista sotamarsalkka n:o 1
Valtioneuvoston pöytäkirja, joka laadittiin Puolustusministerin esittelyssä TASAVALLAN PRESIDENTILLE perjantaina, toukokuun 19 päivänä 1933

Läsnä: Tasavallan Presidentti Svinhufvud, pääministeri Kivimäki, ministerit Mantere, Relander, Witting, Jutila, Hynninen, Hackzell, Puhakka, Oksala, Koskenmaa, Killinen ja Serlachius sekä oikeuskansleri Makkonen.

Oikeusministerin esittelyn päätyttyä saapui valtioneuvoston istuntoon puolustusministeriön esittelijäneuvos Aarnio allekirjoittaneen pöytäkirjuriksi määrätyn ylimääräisen notarin seuraamana, minkä jälkeen puolustusministeri Oksala esitteli:

1) Ehdotuksen arvonimen antamisesta ratsuväen kenraalille, vapaaherra Carl Gustaf Emil Mannerheimille.

Pl.M.K.D.N:o 145/33. henk.

Tasavallan Presidentti näki hyväksi suoda ratsuväen kenraalille, vapaaherra Carl Gustaf Emil Mannerheimille sotamarsalkan nimen ja arvon.

Tämän mukaisesti oli avoin kirje sotamarsalkka Mannerheimille säädetyssä järjestyksessä annettava.

Tarkistanut:

Ministeri Arvi Oksala

Heikki Aarnio

Vakuudeksi:

Gunvor Hegelius

</div>

Lähde
 Kansallisarkistossa oleva valtioneuvoston kirjaajankonttorin arkisto, valtioneuvoston pöytäkirjat, pöytäkirjat V 1933-1933 (Ca:174), sivu 313 ja 314, jakso 309 ja 310. Digitoitu asiakirja löytyy Kansallisarkiston digitaaliarkistosta.

Mannerheim